Thisted FC har kort inden starten på forårssæsonen forstærket truppen i kampen om overlevelse i NordicBet-ligaen.

3. Marts starter sæsonen igen i fodboldens 1. divsion. Thisted FC tager i mod FC Helsingør på hjemmebanen i Thisted, og det bliver med et nyt ansigt i truppen. Thyboerne har nemlig skrevet kontrakt med den 27-årige amerikaner Hunter Gorskie, der kommer fra den amerikanske ULS Championship klub Tampa Bay Rowdies. - Hunter Gorskie har tidligere spillet for MLS klubben New York Cosmos og den polske 1. divisionsklub klub Meidz Legnica og kommer til Thisted FC med god erfaring fra højeste niveau, fortæller Thisted FCs direktør, Karl Kristian Guldhammer i en pressemeddelelse. Hunter Gorskie har været med i Thisted FC seneste træningskampe mod Kolding IF og Hobro IK. - Fodboldmæssigt er Hunter Gorskie en stærk og erfaren forsvarsspiller der kan dække alle positioner i defensiven. Han er hurtig af sin størrelse, og så har han vist, at han har store spidskompetencer i at føre bolden frem, fortæller cheftræner, Bo Stougaard Thomsen. Thisted FC og Hunter Gorskie har papir på hinanden frem til sommeren 2019.